# Salvador Espriu i Castelló

Salvador Espriu i Castelló (Santa Coloma de Farners, 10 de juliol de 1913 — Barcelona, 22 de febrer de 1985) fou un poeta, dramaturg i novel·lista català.

## Citacions

* Els joves mereixeu que els més grans s'esperancin en vosaltres, perquè, si us tanquen les portes, i només us donem negatives lliçons de pessimisme, us estavellareu.
* Els mestres mai no han d'estar al servei d'ells mateixos, sinó al dels deixebles.
* És molt fàcil de rebentar, és molt difícil de construir.
* Jo vaig reaccionar des del primer dia contra la intolerable arbitrarietat que suposa perseguir una llengua.
* Jo veig la vida de la mort.
* La història és plena de violència verbal que ha engendrat violència física, sang i mort. De manera que s'ha d'evitar la violència de la paraula.
* Però en la sequedat arrela el pi.
* Cada turó, cada pi, cada sarment, cada bri d'herba tenen a la meva terra una personalitat concretíssima.
       Conte Sembotitis.
* No sé el que és poesia, tal vegada, només una mica d'ajuda per viure rectament i potser per ben morir.
       Autopresentació, 1952.
* Amb nova falç comenceu a segar el blat madur i, amb ell, les males herbes.
       Cartell polític, Dècada dels 1970.
* Tinc una gran estimació i preocupació per la joventut, però espero que es vagin fent grans.
       Plomes catalanes contemporànies, 1980.
* Apol·lo, déu poderós, d'una eterna, primmirada i, en conseqüència, molt pedantesca gelosia.
       Les roques i el mar, el blau, 1984.
* La rialla pot ser una cruel arma infinitament més eficaç que l'escut i la llança.
       Les roques i el mar, el blau, 1984.

### Any Espriu 1913/2013

Col·lecció de frases recollides per l'Any Espriu 1913/2013, conjunt d'activitats culturals per celebrar el centenari del naixement de l'autor:
* A l'origen dels temps, la nit, fecundada pel vent, va pondre un ou.
* Com més vell em faig, més difícil trobo d'emetre cap judici sobre res.
* Defensem o no un dret natural? Si és així, en aquesta defensa hem d'anar fins a les darreres conseqüències, excepte vessar sang aliena.
* Encara que no sóc andorrà, me'n sento.
* Hem de morir a temps, no vegetar, sobrers, confosos en la multitud que creix, sense ordre ni mesura, cap a un destí de rusc o de formiguer.
* L'alta poesia pot ser, perfectament, a textos d'alta prosa. No acabaríem mai la llista dels grans poetes en prosa.
* Potser milloraria la nostra vida si ens absteníem d'enviar-nos els ameníssims projectils que s'anomenen «christmas».
* Què hi ha, però, de més temible que una bondat sense límits?

#### Política

Relació de citacions relacionades amb la política:
* Crec —i cada dia que passa ho veig més clar— que el diàleg amb Madrid és impossible, el Madrid d'ara, d'ahir, de demà i de sempre.
* Jo no sé quina estranya por produeix a l'Estat espanyol la paraula i el concepte de federació.
* Seria magnífic que una Federació Ibèrica formés part de la Federació dels Estats Units europeus.
* Un senyor que reclama i ens exigeix un servei i una devoció il·limitats i sense defallences, és el nostre poble català i la nostra llengua catalana.
* Una nació sense Estat tendeix a organitzar-se en Estat, n'ha de conquistar el dret, l'ha de fer perdurable.

### Obres de teatre
#### Primera història d'Esther (1948)

    Pàgina principal: Primera història d'Esther
* Anatema contra el savi insensible al sofriment del dèbil, que es tanca a la torre de vori d'una serenor cruel.
       Primera història d'Esther, 1948.
* Anatema contra el covard que calla quan el mal governa i anteposa a la consciència l'escalfor del seu ventre.
       Primera història d'Esther, 1948.
* Paraules greus, ni que les dicti un cor frívol, engendren inexorables conductes serioses.
       Primera història d'Esther, 1948.
* Atorgueu-vos sense defallences, ara i en créixer, una almoina recíproca de perdó i tolerància.
       Primera història d'Esther, 1948.
* Talli qui talli el bacallà, una es queda sempre de portera.
       Primera història d'Esther, 1948.

### Poesia

* No mereixen cap perdó / els estúpids rics avars.
* Mentrestant, pots estalviar-te alguns trastorns, / posant-te ben cordats els pantalons.
       Poema «I beg your pardon».

#### Les cançons d'Ariadna (1949)

* Hem viscut per salvar-vos els mots, / per retornar-vos el nom de cada cosa.
       Poema Inici de Càntic en el Temple.
* Ens mantindrem fidels per sempre més / al servei d'aquest poble.
       Poema Inici de Càntic en el Temple.

#### La Pell de brau (1960)

    Pàgina principal: La Pell de brau
* Imposaràs / la veritat / fins a la mort, /sense l'ajut / de cap consol.
       Poema XXIV.
* El desvalgut / i el qui sofreix / per sempre són / els teus únics senyors.
       Poema XXIV.
* Provarem d'alçar en la sorra / el palau perillós dels nostres somnis.
       Poema XXXVIII.
* Escolta Sefarad: / Els homes no poder ser / sinó són lliures.
       Poema XXXVIII.
* Només uns dits joves, si encara són nets, / guariran les plagues de l'estesa pell.
       Poema XLI.
          Sobre la joventut
* Sepharad. / Fes que siguin segurs els ponts del diàleg / i mira de comprendre i estimar / les raons i les parles diverses dels teus fills.
       Poema XLVI.

## Citacions sobre Espriu

* Espriu m'interessa integralment. El que més em commou és l'eix central de la seva obra lírica, la de l'home que s'esforça per saber i dir el destí de l'home
       Diari Ara, 20 de gener de 2013. — Carles Duarte
* És el poeta més original de la lírica catalanam perque té un món propi com cap altre poeta ha tingut. Els pots tornar a llegir una vegada i una altra, no s'esgota.
       Diari Ara, 20 de gener de 2013. — Feliu Formosa
* El millor Espriu és el del teatre, perquè en va escriure poc i bo, i connectat al seu temps.
       Diari Ara, 20 de gener de 2013. — Andreu Gomila

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 «La Frase del Dia (arxiu)». Any Espriu 1913/2013. [Barcelona]: Anyespriu.cat, 2013. Arxivat de l'original el 1513683986. [Consulta: 28 gener]2013].
* ↑ Pagès Jordà, Vicenç «Els joves s'han fet grans». El Punt Avui, (31-01-2014) [Consulta: 1 febrer 2014].
* ↑ «Anatema». Rodamot, 25 març del 2010. [Consulta: 7 juliol 2020].
* ↑ Prats Sobrepere, Joan. Salvador Espriu, missatge personal. Volum 111 de Biblioteca Serra d'Or. Barcelona: L'Abadia de Montserrat, 1992, p. 53. ISBN 84-7826-285-7 [Consulta: 19 abril 2012].
* 1 2 3 «Salvador Espriu». Diari Ara, (20-01-2013), p. 7-11 [Consulta: 28 gener 2013].

## Enllaços externs

* Any Espriu 1913/2013